ค่าบาทสัปดาห์หน้ากรอบ 30.50/90
ศูนย์กสิกรไทยคาดเงินบาทสัปดาห์หน้า กรอบ 30.50-30.90 จับตาผลเลือกตั้ง
2 ก.ค. 2554

ศูนย์กสิกรไทยคาดเงินบาทสัปดาห์หน้า กรอบ 30.50-30.90 จับตาผลเลือกตั้ง
ศูนย์วิจัยกสิกรไทย เปิดเผยว่า แนวโน้มสัปดาห์หน้า (4-8 ก.ค.54) เงินบาทอาจเคลื่อนไหวในกรอบ 30.50-30.90 บาทต่อดอลลาร์ฯ โดยคงต้องจับตาสถานการณ์การเมืองในประเทศหลังการเลือกตั้ง การประชุมนโยบายการเงินของธนาคารกลางยุโรป (ECB) และทิศทางการลงทุนในสินทรัพย์เสี่ยงในตลาดโลกที่น่าจะเชื่อมโยงกับทิศทางเศรษฐกิจโลกที่อาจสะท้อนได้จากผลสำรวจผู้จัดการฝ่ายจัดซื้อ (PMI) ภาคการผลิต-ภาคบริการเดือนมิ.ย. ของหลายๆ ประเทศ ตลอดจนความคืบหน้าของแผนความช่วยเหลือด้านเงินทุน หลังจากที่รัฐสภากรีซเห็นชอบมาตรการรัดเข็มขัดทางการคลังแล้ว ตลอดจนประเด็นเรื่องการขยับเพดานหนี้ และข้อมูลเศรษฐกิจสหรัฐฯ ที่สำคัญ อาทิ ยอดสั่งซื้อสินค้าภาคโรงงานเดือนพ.ค. ดัชนี ISM ภาคการผลิต-ภาคบริการ ข้อมูลการจ้างงาน และอัตราการว่างงานเดือนมิ.ย. รวมถึงจำนวนผู้ขอรับสวัสดิการว่างงานรายสัปดาห์